قفشات عراقية
قفشات حب - قفشات عراقية
قفشات حب - قفشات عراقية
انا عيوني قطار ودمعي ركاب
كلها تصيح نازل من الاكيك
انه عيوني جهال وشوفتك عيد
تعال شبيك خل تفرح جهالي
ياحضره عشك بيك الجروح تطوف
انطي مراد خل يلتمن جروحي
كبل سنتين شفتك بالحلم جيت
لحد الأن مافاتح عيوني
انه رديت جثه بيوم لوداع
ظلت روحي بيدك من حضنتك
فصلنه الخبز دشداشه للعيد
واكلنه اردانه وما عيدينه
الك بيه عشك خلاني مجنون
عكس حبك الي خلاك عاقل
حسبتك رقم من لمعه البيك
وين ادري الصفر هم ينطي لمعه
خيطت الشفايف خاف چلمه اطيح
شكثر شايل حچي الملكاك حظرته
كتبتلك ذكره احبك شككتهه شبيك
انه حته الاكرهك محتفظ بيهه
بخاصرتي الزمن سجينه حطله وراح
كلي بشاربك ماريدهه ازنجر
وانه نايم عيني فاضت بلدموع
لاتجيني بطيف ابلل طيفك
اذا رايد تجيني بحلم فد يوم~
وديلي خبر حته ابقى نايم~
الليل اشكد خبيث بسرعه يكظي وياك~
وشطوله يصير وانته ما موجود~